Stredná odborná škola sv. Jozefa Robotníka



Stredná odborná škola sv. Jozefa Robotníka

O škole 
Stredná odborná škola sv. Jozefa Robotníka je saleziánska škola, v ktorej sa žiaci osobnostne, odborne a duchovne pripravujú na život. Naším cieľom je celkový rozvoj mladého človeka. Výchova a vzdelávanie tu prebieha podľa preventívneho systému don Bosca, ktorý sa snaží predchádzať zlu a rozvíjať dobré schopnosti mladých. Napĺňame to prostredníctvom aktívnej asistencie pedagógov medzi žiakmi, čím sa vytvára výchovné prostredie, v ktorom sa mladí ľudia môžu pripraviť na svoju budúcnosť, aby boli dobrými a zodpovednými občanmi.{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          18.732276,
          49.213519
        ]
      }
    }
  ]
}

Motto školy 
,,KRÁČAME SPOLOČNE"

Poslanie školy 
Dospievajúcim mladým z celého Slovenska slúžime prostredníctvom pripravených pedagógov, saleziánskeho výchovného prostredia a moderných zariadení. Podporujeme ich v ľudskom, kresťanskom a odbornom raste tak, aby sa pripravili na zodpovedný život v spoločnosti a presadili  na trhu práce.

Hodnoty školy 
Viera, odbornosť  a celkový rozvoj žiakov,
saleziánska výchova založená na preventívnom systéme a asistencii,
rodinné prvky (vzájomná dôvera a otvorenosť, pozorný a ľudský prístup k žiakom, zdravá náročnosť...),
spoluzodpovednosť, profesionálny rast pedagógov,
spolupráca s rodičmi a s exallievmi (absolventmi školy),
príjemné a výchovné prostredie.

Vyučovanie v Sučanoch 
Od šk. roku 2008 sme začali významnú spoluprácu s Ústavom pre výkon trestu odňatia slobody mladistvých (ÚVTOS) v Sučanoch. Chápeme to ako realizáciu nášho poslania pomáhať tým, ktorí to najviac potrebujú.

Spolupráca s inými školami 
Spolupráca s inými školami (štátnymi i cirkevnými) prebieha na rôznych úrovniach. Predovšetkým so školami v našom bezprostrednom okolí:
so strednými odbornými školami podobného tipu, kde prebiehajú najmä vzájomné zdieľanie technických informácií, odborné súťaže, pomoc pri záverečných a maturitných skúškach

s inými strednými školami, s ktorými a pre ktoré organizujeme družobné a mimoškolské aktivity spoločenského a športového charakteru ako napríklad kurz spoločenského tanca a slušného správania Don Bosco Cameriere, plesy, diskotéky, turistické výlety, lyžiarske kurzy, futbalové a volejbalové zápasy

pre základné školy ponúkame exkurzie a možnosť vyskúšať si technické práce na našej škole, kde vyvrcholením týchto aktivít je už obľúbený každoročný letný tábor CECHCAMP pre chlapcov ZŠ

v vysokými školami nadväzujeme kontakt najmä v praktickej oblasti pri rôznych technických meraniach, projektoch, či exkurziách.

Blízke kontakty máme najmä so školami v našom regióne a to hlavne so Súkromnou strednou odbornou školou, s Gymnáziom sv. Františka z Assisi, so Spojenou školou Kráľovnej Pokoja a so Strednou pedagogickou odbornou školu sv. Márie Goretti v Čadci.

Okrem škôl v našom okolí sa snažíme aj o spoluprácu s partnermi zo zahraničia, najmä z Talianska, kde saleziánske odborné školy majú vyše storočnú tradíciu. Momentálne máme nadviazané partnerstvo v mestách Turín - Agnelli, Fossane, Mestre ale aj so školami v Španielsku a v Česku.

1. Možnosti štúdia

1.1 Učebné odbory 
 mechanik (automechanik)
 elektrikár (autoelektrikár)
 lakovník (autolakovník)
Kód odboru:

2487 H 01 autoopravár mechanik 
Mechanik pripravuje absolventa so všeobecnovzdelávacím základom, nevyhnutným pre pochopenie odborných teoretických vedomostí a získanie praktických zručností tak, aby absolvent bol schopný samostatne vykonávať činnosti pri výrobe, servise a opravách automobilov. Je schopný pracovať samostatne aj v kolektíve.

2487 H 02 autoopravár - elektrikár 
V učebnom odbore autoopravár – elektrikár sa poskytuje žiakom príprava na pochopenie odborných teoretických vedomostí a získanie praktických zručností a návykov tak, aby absolvent bol schopný samostatne vykonávať činnosť v servise pri diagnostike a opravách automobilov. Vie používať servisné manuály, elektrické schémy a je schopný pracovať samostatne aj v kolektíve.

2487 H 04 autoopravár - lakovník

V učebnom odbore autoopravár – lakovník sa poskytuje príprava absolventa so všeobecnovzdelávacím základom, nevyhnutným pre pochopenie odborných teoretických vedomostí a získanie praktických zručností tak, aby absolvent bol schopný samostatne vykonávať činnosti pri výrobe, servise a opravách automobilov.

1.2 Štúdijné odbory

3447 K grafik digitálnych médií 

Od školského roku 2010/2011 ponúkame 4-ročný maturitný odbor spojený s digitálnou tvorbou.

V študijnom odbore sa poskytuje žiakom príprava pre činnosti kvalifikovaných pracovníkov pri zhotovovaní grafiky v rámci celkového spracovania digitálnych médií v spoločnostiach zameraných na reklamnú, vydavateľskú, filmovú, grafickú a počítačovú tvorbu. Žiaci počas štúdia pracujú s profesionálnymi grafickými nástrojmi Adobe Creative Cloud, strihovými nástrojmi EDIUS pre video. Pre rozvoj svojej tvorivej činnosti majú k dispozícii profesionálne vybavené foto a video štúdio vrátane profesionálnej techniky (NIKON, CANON) pre tvorbu a spracovanie videa a fotografie.

Študenti sa zúčastňujú reálnych podujatí (Jánošíkove dni Terchová, púť v Šaštíne,...) ako kameramani, technici, zvukári pri televíznych prenosoch pre TV spoločnosti.

Absolventi majú široké uplatnenie ako:

 grafik
 fotograf
 kameraman
 webdizajner
 ateliérový technik
 štúdiový technik
 Absolventi majú široké uplatnenie:
 regionálne, komerčné televízie, TV LUX a pod.
 vydavateľstva
 reklamné a IT spoločnosti
 grafické štúdiá
 reprodukčé štúdiá
 redakcie periodík, neperiodík

1.3 Nadstavbové odbory

Dopravná prevádzka 
Kód odboru: 3757 L dopravná prevádzka

Nadstavbové štúdium dopravná prevádzka je určené pre absolventov učebného odboru

 autoopravár mechanik

 autoopravár elektrikár

Drevárska výroba 
Kód odboru: 3347 L drevárska a nábytkárska výroba

Nadstavbové štúdium drevárska a nábytkárska výroba je určené pre absolventov učebného odboru stolár. Vzdelanie absolventovi poskytuje odborné vzdelanie a prípravu so širokými odbornými teoretickými vedomosťami a praktickými zručnosťami tak, že sú schopní uplatniť sa v technologických, konštrukčných, hospodárskych aj obchodných činnostiach výroby priemyselného aj individuálneho charakteru, pre ktoré je podmienkou úplné stredné odborné vzdelanie. Rozsah získaných vedomostí a zručností mu umožňuje sa ďalej vzdelávať v niektorom vzdelávacom programe strednej alebo vysokej školy v danom alebo príbuznom odbore.

2. História školy 
1937 - Posviacka základného kameňa saleziánskeho domu sa uskutočnila 13.6.1937

1938 - Saleziánsky vzdelávací ústav bol otvorený 20.11.1938 (na posviacke domu sa zúčastnil Mons. Karol Kmeťko) a pôvodne mu patrili priestory v objekte "C" - zasadačka, telocvičňa a vstupný priestor a podstatná časť bloku "B" a celý blok "E"

1953 - V roku 1953 bol Saleziánsky ústav vzatý do užívania Ministerstva vnútra SSR

1991 - Školu, ako ju poznáme dnes, zriadila rehoľná spoločnosť sv. Františka Saleského pôvodne ako SOU sv. Jozefa Robotníka zriaďovacou listinou k 1. Máju 1991 (potom ako 25.4.1991 obdŕžala z MŠ SR potvrdenie o zaradení školy a DM do siete škôl). Šk. rok 1991/1992 bol prvým rokom a škola začínala s týmito odbormi - murár, maliar, stolár, elektromechanik v celkovom počte 48 chlapcov z celého Slovenska.

1993 - Rehoľná spoločnosť sv. Františka Saleského zriadila DM pri SOU sv. Jozefa Robotníka (dnes ŠI pri SOŠ) zriaďovacou listinou k 1. Septembru 1993.

2008 - Od šk. roku 2008/2009 nesie škola oficiálny názov Stredná odborná škola sv. Jozefa Robotníka.

2010 - Od šk. roku 2010/2011 ponúkame 4-ročný maturitný odbor grafik digitálnych médií.

3. Vedenie školy 
Riaditeľka školy

Mgr. Janka Školová

Zástupca riaditeľa pre odborné vzdelávanie

Ing. Stanislav Čelko

Zástupca riaditeľa pre teoretické vyučovanie

Mgr. René Gabčo

Hlavný majster

Mgr. Peter Dubiel

Vedúci vychovávateľ

Mgr. Peter Boško SDB

Katechéta školy

PaedDr. Ján Fábian SDB

Vedúca ekonomického úseku

Ing. Veronika Šuštiaková

4. Referencie (z webu napísali o nás) 
22. jún 2018 - zilinak.sk

Poznáme víťazov Krajského kola súťaže neprofesionálnych fotografov AMFO 2018

13. máj 2018 - automagazin.sk

KIA podporuje zaujímavé vedecké úspechy študentov

6. február 2018 - zilinak.sk

Do súťaže amatérskych fotografov prišlo 434 snímkov, víťazov si môžete pozrieť v Makovického dome

15. január 2018 - teraz.sk

SOŠ sv. Jozefa Robotníka funguje v žilinskom Saleziánskom dome

9. január 2016 - Saleziánsky magazín

Predstavenie školy - Saleziánsky Magazín

1. jún 2015 - transport.sk

V 6. ročníku súťaže Kia Innovation Award zvíťazil projekt Hybridný pohon návesov

29. máj 2015 - hlavnespravy.sk

Cenu Kia Innovation Award získal hybridný pohon návesov pre nákladiaky

5. Externé odkazy (web, edupate, saleziánska stránka) 
Stredná odborná škola sv. Jozefa Robotníka (sjoroza.sk)

Exallievi – Združenie odchovancov a priateľov Dona Bosca na Slovensku  (exalievi.sk)

Saleziani don Bosca na Slovensku (saleziani.sk)

Stredné odborné školy na Slovensku
Školy v Žiline